BOSNA I HERCEGOVINA

FEDERACIJA BOSNE I HERCEGOVINE

POSAVSKI KANTON 

OPĆINSKI SUD U ORAŠJU 
Broj: 25 0 K 044188 16 Kps 
Orašje, 07.02.2017. godine

U IME FEDERACIJE BOSNE I HERCEGOVINE


Općinski sud u Orašju po sucu Ljubici Oršolić, uz sudjelovanje zapisničara Ružice Brkić Brašnić, u postupku izdavanja kaznenog naloga, u kaznenom predmetu protiv optužene B. P., zv. “B.” dj. P., kćerke F. iz O., Ul. …, zbog kaznenog djela Povreda slobode odlučivanja birača iz čl. 195. st. 1.  Kaznenog zakona  Federacije  Bosne i Hercegovine („Sl. novine Federacije BiH“ broj 36/03, 37/03, 21/04,69/04, 18/05, 42/10, 42/11, 54/14, 76/14 i 46/16), a po optužnici Kantonalnog tužiteljstva Posavskog kantona Orašje, broj T02 0 KT 0005797 16 od 08.12.2016. godine, nakon održanog ročišta o saslušanju optuženog, a u nazočnosti kantonalnog tužitelja KT PK Orašje Ivanke Stanić i optužene B. P., zv. “B.”, dana 07.02.2017. godine donio je i javno objavio slijedeću 

P R E S U D U

OPTUŽENA:  B. P. zv. B.“ djev. P., kći F. i majke R. dj. T., rođ. ... , u O., sa prebivalištem u O., ul. ... , po narodnosti Bošnjakinja, državljanka BiH, JMBG: ... , pismena, sa završenom SSS, po zanimanju trgovac, udana, majka troje djece, od imovine posjeduje obiteljsku kuću, nezaposlena, izdržava se od naknade s biroa u iznosu od 330,00 KM, do sada neosuđivana, ne vodi se drugi kazneni postupak,          

K r i v a  j e   

što je:


tijekom predizbornog perioda za Opće izbore u BiH održane dana 12.10.2014. godine, u Odžaku, kao kandidat političkog subjekta SDA- Stranke demokratske akcije, navedena pod rednim brojem … kandidatske liste za predstavnika u Skupštini Ž. P., točno neutvrđenog dana u periodu od 01.10. do 11.10.2014. godine, s ciljem da izvrši svoju promidžbu na izborima, od njoj poznatih osoba preuzela pakete humanitarne pomoći stanovnicima općina O. u kome su se nalazile prehrambene namirnice ukupne novčane vrijednosti od 20,00 KM, pa u O. u ul. ... vršila podjelu istih, te je došla pred obiteljsku kuću Z. P. i predala mu paket i tražila da on zauzvrat na izborima glasuje za nju, svjesna da na taj način protupravno utiče na birača da na izborima za institucije u Federaciji glasa za nju kao kandidata, što je i htjela,  

dakle,                podmićivanjem uticala na birača u Federaciji da na izborima za institucije u  

                          Federaciji glasa za pojedinog kandidata 

Čime  je         počinila kazneno djelo Povreda slobode odlučivanja birača iz čl. 195. st. 1. Kaznenog zakona  Federacije  Bosne i Hercegovine („Sl. novine Federacije BiH“ broj 36/03, 37/03, 21/04,69/04, 18/05, 42/10, 42/11, 54/14, 76/14 i 46/16)  

pa Sud optuženoj B. P., zv. “B.” zbog počinjenog kaznenog djela Povreda slobode odlučivanja birača iz čl. 195. st. 1. Kaznenog zakona  Federacije  Bosne i Hercegovine („Sl. novine Federacije BiH“ broj 36/03, 37/03, 21/04,69/04, 18/05, 42/10, 42/11, 54/14, 76/14 i 46/16)  na temelju naprijed navedenih zakonskih odredbi a primjenom čl.  7., 42 , 47. st. 3. 49., 60. st. 2. i čl. 62. st.1., 2. i 3. Kaznenog zakona F BiH („Službene novine Federacije BiH“ broj:36/03, 37/03, 21/04, 69/04, 18/05 , 42/10, 42/11, 59/14 i 76/14), a u svezi sa čl. 353. st. 2. Zakona o kaznenom postupku F BiH («Službene novine F BiH» broj  35/03, 37/03, 56/03, 78/04, 28/05, 55/06,  27/07,  53/07,  9/09, 12/10, 8/13 i 59/14) izdaje KAZNENI NALOG u kojem optuženoj B. P., zv. “B.”  i z r i č e



NOVČANU KAZNU

u  iznosu od 500,00KM (petstotinakonvertibilnihmaraka)

i


UVJETNU OSUDU


kojom se  optuženoj utvrđuje kazna zatvora u trajanju od 2 (dva) mjeseca koja se neće izvršiti ukoliko optužena u roku od 1 (jedne) godine ne učini novo kazneno djelo.


Na temelju čl. 202. st. 1., a u svezi sa čl. 199. st. 2. točka „a“ i „g“ ZKP-a F BiH, optužena B. P., zv. “B.” je obvezna da plati troškove postupka u iznosu od 50,00 KM i paušal u iznosu od 50,00 KM u roku od 15 dana.

O b r a z l o ž e nj e

Kantonalno tužiteljstvo Posavskog kantona Orašje je dana 12.12.2016. godine  ovome Sudu podnijelo optužnicu broj T02 0 KT 0005797 16 od 08.12.2016. godine protiv optuženih V. S., sina H., iz O., Ulica ... i B. P., zv. “B.” dj. P., kćerke F. iz O., Ul. ... , oboje zbog kaznenog djela Povreda slobode odlučivanja birača iz čl. 195. st. 1.  Kaznenog zakona  Federacije  Bosne i Hercegovine.

Postupajući po navedenoj optužnici ovaj Sud je istu potvrdio dana 21.12.2016. godine, obzirom da se složio sa zahtjevom za izdavanje kaznenog naloga, te je sukladno odredbama čl.352.st.1. Zakona o kaznenom postupku F BiH zakazao saslušanje optuženih.

Obzirom da je na ročištu održanom dana 08.02.2016. godine, optužena B. P., zv. “B.” priznala izvršenje kaznenog djela koje joj se stavlja na teret i prihvatila predložene kazneno-pravne sankcije u kaznenom nalogu, dok optuženi V. S. nije prihvatio krivnju za predmetno kazneno djelo, to je sud razdvojio kazneni postupak protiv optužene B. P., zv. “B.” od kaznenog postupka protiv optuženog V. S., te kazneni postupak za optuženu B. P., zv. “B.” okončao pod ovim poslovnim brojem, a za optuženog V. S. formirao novi spis i dostavio ga drugome sucu radi zakazivanja glavne rasprave.



Na naprijed spomenutom ročištu održanom dana 08.02.2017. godine, a prilikom saslušanja optužene B. P., zv. “B.”, utvrđeno je da je ispoštovano pravo optužene da istu zastupa branitelj, da je ista primila i razumjela optužnicu i zahtjev Tužiteljstva za izricanje kazneno-pravne sankcije. Optuženoj su predočeni dokazi koje je prikupio tužitelj KT PK Orašje i to: zapisnik o ispitivanju osumnjičenog V. S., sačinjen od strane KT PK Orašje br. T02 0 KTK 0005797 16 od 29.11.2016. g., zapisnik o ispitivanju osumnjičene B. P., zv. “B.”, sačinjen od strane KT PK Orašje br. T02 0 KTK 0005797 16 od 29.11.2016. g., zapisnik o saslušanju svjedoka I. O., sačinjen od strane MUP-a Ž. P. SKP br. 02-2/3-1-0-4-5-517/14 od 23.11.2015. g., zapisnik o saslušanju svjedoka Z. P., sačinjen od strane MUP-a Ž. P. SKP br. 02-2/3-1-0-4-5-517/14 od 10.08.2015. g., zapisnik o saslušanju svjedoka I. P., sačinjen od strane MUP-a Ž. P. SKP br. 02-2/3-1-0-4-5-517/14 od 03.08.2015. g., zapisnik o saslušanju svjedoka F. H., sačinjen odstrane MUP-a Ž. P. SKP br. 02-2/3-1-0-4-5-517/14 od 19.11.2015. g., zapisnik o saslušanju svjedoka M. Č., sačinjen od strane KT PK Orašje br. T02 0 KT 0005797 16 od 16.06.2016. g., zapisnik o saslušanju svjedoka M. Č., sačinjen od strane KT PK Orašje br. T02 0 KT 0005797 16 od 06.06.2016. g., zapisnik o saslušanju svjedoka M. Č., sačinjen od strane MUP-a Ž. P. SKP br. 02-2/3-1-0-4-5-517/14 od 28.07.2015. g., zapisnik o saslušanju svjedoka A. H. sačinjen od strane KT PK Orašje br. T02 0 KTK 0005797 16 od 02.12.2016. g., zapisnik o saslušanju svjedoka A.H. sačinjen od strane MUP-a Ž. P. SKP br. 02-2/3-1-0-4-5-517/14 od 19.11.2015. g., zapisnik o saslušanju svjedoka E. H. sačinjen od strane MUP-a Ž. P. SKP br. 02-2/3-1-0-4-5-517/14 od 20.11.2015. g., akt središnje izborne komisije središnjeg izbornog povjerenstva br. 05-1-07-3-748-2/16 od 11.07.2016. g. sa Odlukom o ovjeravanju kandidatske liste i kandidata političkog subjekta SDA br. 06-1-07-3-296/14 od 07.08.2014. g., informacija OO SDA Odžak od 19.07.2016. g. sa aktom SDA Sarajevo br. 06-021-113/2016 od 16.08.2016. g., 3 fotografije izrađene na A4 papiru, označene brojevima 1-3, koje je izradio M. Č., izvod iz kaznene evidencije sačinjen od PS O. br. 02-2/5-3-04-1914-179/16 od 01.07.2016. g. o osuđivanosti B. P., zv. “B.”, izvod iz kaznene evidencije sačinjen od PS D. br. 11-3/01-234.2-134/16 od 01.07.2016. g. o osuđivanosti V. S., podaci o imovnom stanju za V. S. sačinjeni od Porezne uprave FBiH Porezna ispostava O., podaci o imovnom stanju za B. P., zv. “B.” sačinjeni od Porezne uprave FBiH Porezna ispostava Odžak, Rješenje KT PK Orašje br. T02 0 KT 5797 16 od 06.06.2016. g. o isplati svjedoka M. Č. i Rješenje KT PK Orašje br. T02 0 KT 5797 16 od 02.12.2016. g. o isplati svjedoka A. H. . Optuženoj su također prezentirani i ostali dokazi: zapisnik o saslušanju svjedoka N. D., sačinjen od strane MUP-a Ž. P. SKP br. 02-2/3-1-0-4-5-517/14 od 20.11.2015. g.,  zapisnik o saslušanju svjedoka N. P., sačinjen od strane MUP-a Ž. P. SKP br. 02-2/3-1-0-4-5-517/14 od 04.08.2015. g., zapisnik o saslušanju svjedoka D. Š. sačinjen od strane MUP-a Ž. P. SKP br. 02-2/3-1-0-4-5-517/14 od 20.11.2015. g., zapisnik o saslušanju svjedoka M. Z., sačinjen od strane MUP-a Ž. P. SKP br. 02-2/3-1-0-4-5-517/14 od 19.11.2015. g., zapisnik o saslušanju svjedoka B. P.1, sačinjen od strane MUP-a Ž. P. SKP br. 02-2/3-1-0-4-5-517/14 od 03.08.2015. g., zapisnik o saslušanju svjedoka E. P., sačinjen od strane MUP-a Ž. P. SKP br. 02-2/3-1-0-4-5-517/14 od 23.11.2015. g., zapisnik o saslušanju svjedoka A. P., sačinjen odstrane MUP-a Ž. P. SKP br. 02-2/3-1-0-4-5-517/14 od 04.08.2015. g., zapisnik o saslušanju svjedoka S. B., sačinjen od strane MUP-a Ž. P. SKP br. 02-2/3-1-0-4-5-517/14 od 03.08.2015. g., zapisnik o saslušanju svjedoka S. D., sačinjen od strane MUP-a Ž. P. SKP br. 02-2/3-1-0-4-5-517/14 od 19.11.2015. g., zapisnik o saslušanju svjedoka F. B., sačinjen od strane MUP-a Ž. P. SKP br. 02-2/3-1-0-4-5-517/14 od 04.08.2015. g., zapisnik o saslušanju svjedoka F. B. 1, sačinjen od strane MUP-a Ž. P. SKP br. 02-2/3-1-0-4-5-517/14 od 20.11.2015. g., zapisnik o saslušanju svjedoka R. R. sačinjen od strane MUP-a Ž. P. SKP br. 02-2/3-1-0-4-5-517/14 od 23.11.2015. g., zapisnik o saslušanju svjedoka S. R., sačinjen od strane MUP-a Ž. P. SKP br. 02-2/3-1-0-4-5-517/14 od 19.11.2015. g., zapisnik o saslušanju svjedoka B. P., zv. “B.”, sačinjen od strane MUP-a Ž. P. SKP br. 02-2/3-1-0-4-5-517/14 od 20.11.2015. g., Akt SDA O. od 20.04.2015. g. upućen MUP-u Ž. P. SKP i Akt SDA O.br. 02-52/15 od 27.05.2015. g., odgovor na informaciju MUP-a Ž. P.. Na sve naprijed navedene dokaze optužena nije imala primjedbi.

Optužena B. P., zv. “B.” je priznala krivnju i izvršenje kaznenog djela koje joj je stavljeno na teret predmetnom optužnicom, te je prihvatila izdavanje kaznenog naloga koji joj je predložen od strane tužitelja, tj. da joj se za počinjeno kazneno djelo izrekne novčana kazna u iznosu od 500,0 KM i uvjetna osuda kojom joj je utvrđena kazna zatvora u trajanju od 2 (dva) mjeseca, koja se neće izvršiti  ako optužena u roku od 1 (jedne) godine ne počini novo kazneno djelo.


Na temelju priznanja optužene i iz predočenih pismenih dokaza, koji su priloženi uz optužnicu  KT-a PK Orašje, Sud je utvrdio da je optužena B. P., zv. “B.” počinila kazneno djelo Povreda slobode odlučivanja birača iz čl. 195. st. 1.  Kaznenog zakona  Federacije  Bosne i Hercegovine („Sl. novine Federacije BiH“ broj 36/03, 37/03, 21/04,69/04, 18/05, 42/10, 42/11, 54/14, 76/14 i 46/16), na način, u vrijeme i mjestu navedenom u izreci presude, da je predmetno kazneno djelo počinila u stanju ubrojivosti i sa izravnom namjerom, obzirom da je bila sposobna da upravlja svojim postupcima, bila je svjestna da svojim, naprijed opisanim radnjama utiče na birača u Federaciji da na izborima za institucije u  Federaciji glasuju za nju kao kandidata,  kojom prilikom je izrazila i volju  za nastupanjem zabranjene posljedice.

Po ocjeni Suda izdavanje kaznenog naloga i izricanje predloženih kaznenopravnih sankcija  je opravdano, jer se sa novčanom kaznom u iznosu od 500,00 KM i sa uvjetnom osudom kojom je utvrđena kazna zatvora u trajanju od 2 (dva) mjeseca i rokom provjeravanja od 1 (jedne) godine, može postići svrha kažnjavanja kako sa stajališta generalne tako i sa stajališta specijalne prevencije. Optuženoj nije neophodno izreći kaznu radi zaštite društva od kriminaliteta, jer će, po mišljenju Suda, i sama prijetnja kaznom dovoljno utjecati na optuženu da ubuduće ne čini kaznena djela. Uvjetna osuda je kaznena sankcija adekvatna prirodi i težini predmetnog kaznenog djela, okolnostima pod kojima je kazneno djelo izvršeno i osobnosti optuženog. Vrijeme provjeravanja je dovoljno dugo, a utvrđena kazna primjerena za ostvarivanje svrhe kažnjavanja i svrhe uvjetne osude. Sud je pritom kao olakotne okolnosti cijenio činjenicu da je optužena priznala počinjenje predmetnog kaznenog djela, njezino korektno i iskreno držanje pred sudom, obiteljske prilike (činjenicu da je ista udana i majka troje djece), izraženo kajanje, te dosadašnje nakažnjavanje, dok otegotnh okolnosti na strani optužene nije našao.

Shodno naprijed navedenom Sud je na temelju čl. 353.st.2. Zakona  o kaznenom postupku F BiH („Službene novine F BiH“ br. 36/03) odlučio kao u izreci presude.


Sud je na temelju čl. 202. st. 1., a u svezi sa čl. 199. st. 2. točka „a“ i „g“ ZKP-a F BiH, optuženu B. P., zv. “B.” obvezao da plati troškove postupka u iznosu od 50,00 KM a koji troškovi se sastoje od troškova dolaska svjedoka M. Č. i A. H. radi davanja iskaza u istražnom postupku (2x25,00 KM) a na temelju rješenja KT PK Orašje br. T02 0 KT 5797 16 od 06.06.2016. g. i od 02.12.2016. g., kao i da plati paušal u iznosu od 50,00 KM u roku od 15 dana.

NAPOMENA:

Ova presuda je pravomoćna dana 08.02.2017.godine, jer su se 

stranke toga dana, nakon objave iste, odrekle prava na žalbu.

        Zapisničar





                              Sudac 

Ružica Brkić Brašnić  

                                                         Ljubica Oršolić
